# הנריק גורצקי

הנריק גורצקי
Henryk Górecki|  |
|
לידה |
6 בדצמבר 1933 צ'רניצה, שלזיה עילית, גרמניה  |
|
פטירה |
12 בנובמבר 2010 (בגיל 76) קטוביץ, רפובליקת פולין  |
|
מקום קבורה | Cemetery on Sienkiewicza Street in Katowice  |
|
שם לידה | Henryk Mikołaj Górecki  |
|
מדינה |
פולין  |
|
מוקד פעילות |
פולין  |
|
השכלה | * האקדמיה למוזיקה של קטוביץ
* Szafrankowie Brothers State School of Music
 |
|
תקופת פעילות |
1960–2010 (כ־50 שנה)  |
|
תארים | scientific professorship degree  |
|
זרם |
מוזיקה מינימליסטית, מוזיקה קלאסית בתקופה המודרנית  |
|
סוגה |
מוזיקה מינימליסטית  |
|
השקפה דתית |
נצרות קתולית  |
|
שפה מועדפת |
פולנית  |
|
חברת תקליטים |
Nonesuch Records  |
|
ילדים | מיקולאי גורצקי, Anna Górecka  |
|
מספר ילדים |
2  |
|
פרסים והוקרה | * עיטור מסדר העיט הלבן של פולין (21 באוקטובר 2010)
* פרס הרדר (1999)
* מפקד עם כוכב של מסדר פולוניה רסטיטוטה
* מדליית זהב להצטיינות בתרבות (8 בספטמבר 2005)
* אביר הצלב הגדול של מסדר הקדוש גרגוריוס
* Order Ecce Homo
 |
|
חתימה |   |
| **פרופיל ב-IMDb** |
|   |

**הנריק מיקולאי גורצקי** (בפולנית: **Henryk Mikołaj Górecki** ‏ 6 בדצמבר 1933 – 12 בנובמבר 2010) היה מלחין פולני. יצירתו הנודעת ביותר, הסימפוניה השלישית – "סימפוניה של שירי יגון" (1976) הייתה מעין תפילת אשכבה מוקדמת לקומוניזם והעובדה שמוזיקה דתית כל כך באופייה יכלה להיכתב במדינה טוטליטרית היא אות לכך, שאין מדינה יכולה לשלוט ביצירתיות של אזרחיה.

סגנונו הייחודי נובע ממקורות השראה מגוונים, בהם מוזיקה דתית וזרמי אוונגרד, בשילוב עם אהדה עמוקה למסורת המוזיקה העממית של מולדתו פולין.

## קורות חייו

הנריק מיקולאי גורצקי נולד ב-6 בדצמבר 1933 בעיירה צ'רניצה (Czernica) הסמוכה לעיר ריבניק, כיום בפרובינציית שלזיה שבדרום-מערב פולין. בשונה ממרבית העוסקים במלאכה, גורצקי לא רכש השכלה מוזיקלית פורמלית מגיל צעיר. ב-1951, שעה שהיה בן 18, החל לעבוד כמורה בבית ספר יסודי. בשנים 1952–1955 למד במכללה המוזיקלית בריבניק, ולאחר מכן, ב-1955–1960 למד הלחנה באקדמיה למוזיקה בקטוביץ בכיתתו של בולסלב שאבלסקי , תלמידו לשעבר של קרול שימנובסקי. בקטוביץ, הצטיין גורצקי בלימודיו, וב-1958 העניק לו בית הספר קונצרט משלו ובו בוצעו לראשונה חמש יצירות פרי עטו. ב-1960 קטפה יצירתו "מונולוגים" ("Monologhi") את הפרס הראשון בתחרות איגוד המלחינים הפולנים.

בסיום חוק לימודיו, נסע גורצקי ללימודים בפריז, שם נחשף למוזיקת אוונגרד ופגש מלחינים שהותירו בו רושם רב, בהם פייר בולז. בתקופה זו חיבר מספר יצירות שנחלו הצלחה בפסטיבלים ובתחרויות, בהן "קנטטה" לעוגב, היצירה התזמורתית "Scontri" ("עימותים") שבוצעה בפסטיבל הסתיו של ורשה בספטמבר 1960, והסימפוניה הראשונה שלו, "1959", שהתנגנה לראשונה ב-1961, על בימת הביאנלה לאמנים צעירים בפריז. במהלך שנות ה-60, סטה גורצקי מהסגנון המודרניסטי המובהק בו דבק בראשית דרכו, ונשא עיניו לסגנונות נוספים. כך למשל, ביצירתו ‎ "Three pieces in Old Style" (1964) לתזמורת כלי קשת שזר גורצקי מלודיות מודליות ברוח מוזיקת ימי הביניים בפולין.

גורצקי נמנה עם השורה הראשונה של האוונגארד הפולני בתקופת ההפשרה התרבותית של שלהי שנות ה-50, אחרי מות סטלין. ב-1968 הצטרף לסגל המורים והגיע לדרגת ניהול לפני שפרש בשנת 1979. יצירות הסריאליות משנות ה-50' וה-60' של המאה ה-20, שהשפעת וברן
ניכרה בהן, התאפיינו בצמידות למודרניזם דיסוננטי. בכתיבתן הושפע גורצקי גם מלואיג'י נונו, קרלהיינץ שטוקהאוזן, קשישטוף פנדרצקי וקז'ימייז' סרוצקי. הוא המשיך בכיוון זה במשך שנות ה-60' וראשית ה-70', אך באמצע העשור שינה כיוון לצליל מינמליסטי, מורכב פחות, כפי שאפשר לראות ביצירת המעבר, הסימפוניה השנייה, ובסימפוניה השלישית, ה"סימפוניה של שירי יגון". שזכתה לפופולריות עצומה. הסגנון המאוחר הזה התפתח במהלך כמה שלבים אחרים, נבדלים בבירור, מיצירות כמו ה-Beatus Vir מ-1979, למזמור התפילה Miserere מ-1981, ה-Kleines Requiem für eine Polka משנת 1993 והרקוויאם "לילה טוב".

עד 1992 ראו בגורצקי דמות קנאית ומרוחקת, מוכרת רק למתי-מעט אניני טעם ובקיאים, בראש ובראשונה כאחד מכמה מלחינים, שהיו אחראים להצתת הרנסאנס במוזיקה הפולנית שלאחר המלחמה. הקלטה של הסימפוניה השלישית של גורצקי, "סימפוניה של שירי יגון", להנצחת זכרם של הנספים בשואה, יצאה ב-1992, 15 שנים לאחר כתיבתה, ונחלה הצלחה מסחרית וביקורתית ברחבי העולם. גורצקי, שהופתע גם הוא מן הפופולריות של הסימפוניה, אמר, "אולי אנשים מוצאים משהו שדרוש להם ביצירה המוזיקלית הזאת [...] מצאתי איך שהוא את הנימה הנכונה, משהו שחסר להם. משהו שאבד להם במקום מן המקומות. אני מרגיש, שידעתי בחוש מה דרוש להם.." ההצלחה הזאת לא חוללה עניין נרחב ביצירותיו האחרות של גורצקי, והוא עמד בנחישות בפיתוי לחזור על הצלחה מוקדמת, או להלחין תמורת גמול מסחרי.

גורצקי עשה את רוב ימיו בדרום פולין, פרט לשתי תקופות קצרות של לימודים בפריז ותקופת שהייה קצרה בברלין.

## קישורים חיצוניים

 מדיה וקבצים בנושא **הנריק גורצקי** בוויקישיתוף

* הנריק גורצקי, במסד הנתונים הקולנועיים IMDb (באנגלית)
* הנריק גורצקי, באתר AllMovie (באנגלית)
* הנריק גורצקי, באתר אפל מיוזיק (באנגלית)
* הנריק גורצקי, באתר ספוטיפיי
* הנריק גורצקי, באתר Last.fm (באנגלית)
* הנריק גורצקי, באתר קומפוניסטן דר גגנווארט
* הנריק גורצקי, באתר AllMusic (באנגלית)
* הנריק גורצקי, באתר MusicBrainz (באנגלית)
* הנריק גורצקי, באתר דיזר
* הנריק גורצקי, באתר Discogs (באנגלית)
* הנריק גורצקי, באתר Songkick (באנגלית)
* Henryk Mikołaj Górecki interview with Bruce Duffie הנריק מיקולאי גורצקי בריאיון עם ברוס דאפי
* USC Polish Music Center biography ביוגרפיה של גורצקי במרכז למוזיקה פולנית
* Henryk Górecki @ Boosey & Hawkes הנריק גורצקי בהוצאת בוזי את הוקס
* Polish Music Journal, Vol. 6 No. 2, Winter 2003 - A special edition marking Górecki's 70th birthday, consisting of articles exclusively on Górecki הז'ורנל למוזיקה פולנית, כרך 6 מס' 2, חורף 2003, הוצאה מיוחדת ליום הולדתו ה-70 של הנריק גורצקי, מוקדשת כולה למאמרים על גורצקי
* הנריק גורצקי, באתר אנציקלופדיה בריטניקה (באנגלית)
* הנריק גורצקי, באתר "Find a Grave" (באנגלית)

## הערות שוליים